cyanic-selkie/wikianc huggingface dataset:
Раман Паланскі
Пачатак акцёрскай кар’еры
У 1951 годзе ён перайшоў у Дзяржаўную сярэднюю школу вытанчаных мастацтваў у Кракаве, адкуль быў выключаны ў лютым 1952 года пасля таго, як уступіў у канфлікт з дырэктарам школы. Раман працягнуў навучанне ў якасці вольнага слухача ў мастацкай школе ў Катавіцах, куды ён ездзіў з Бытама. Там ён атрымаў атэстат аб сярэдняй адукацыі, нягледзячы на тое, што старшынёй экзаменацыйнай камісіі стаў Ходыс, які пасля тыдня знясільваючых экзаменаў загадаў Паланскаму прыехаць у Кракаў па атэстат, а затым моўчкі кінуў яго яму праз стол.
У 1953 годзе адбыўся акцёрскі дэбют Паланскага ў кіно, Раман выканаў эпізадычную ролю Генека «Малога» ў фільме «Тры аповесці» (1953). Рэжысёрам навелы, у якой зняўся Паланскі, быў. Хоць фільм не меў вялікага поспеху, дзякуючы яму Паланскі сустрэў дэкана, які выступаў мастацкім кіраўніком на здымках фільма, і Анджэя Вайду, вучня гэтай школы, які павінен быў зняць чацвёртую навелу, чаго ў выніку не адбылося. Нягледзячы на гэта, кіраўнікі акцёрскіх школ Кракава і Варшавы не хацелі прымаць Паланскага афіцыйна з-за яго невысокага росту і хлапечай знешнасці, а неафіцыйна, верагодна, з-за яго дзёрзкага характару. Каб пазбегнуць трохгадовай вайсковай службы, Паланскі беспаспяхова спрабаваў паступіць у Ягелонскі ўніверсітэт і ў Кракаве па розных спецыяльнасцях. Затым ён планаваў збегчы на Захад — ён збіраўся даплысці на лодцы да Борнхальма або схавацца пад столлю вагона Масква—Парыж.
Далей Раман зняўся ў ролі Мундэка ў фільме Анджэя Вайды «» (1954). Падчас здымкаў Раман стараўся ўнікаць ва ўсе тонкасці стварэння фільма, часта распытваў Вайду пра тэхнічныя моманты вытворчасці і ўсё запісваў у нататнік. Пазней Вайда казаў, што ніколі не сустракаў чалавека такога прыроднага розуму і жадання атрымаць поспех. Затым Раман сыграў Адама ў «Чароўным ровары» Сіліка Стэрнфельда (1955). Пасля першых роляў Паланскі вырашыў заняцца рэжысурай. У 1954 годзе ён быў прыняты на рэжысёрскі факультэт Дзяржаўнай кінашколы ў Лодзі і тым самым ён змог пазбегнуць вайсковай службы.
Вучоба ў Лодзінскай кінашколе і кароткаметражныя фільмы
Лодзінская кінашкола была заснавана ў 1948 годзе, яна была аазісам свабоды ў краіне, якой кіравалі партыйныя ўлады. Паланскі пазнаёміўся ў ёй не толькі з фільмамі савецкай класікі, якія сталі ўзорамі для студэнтаў, але і з пастаноўкамі з Францыі, Італіі, Вялікабрытаніі і ЗША, недаступнымі ў польскіх кінатэатрах. Найбольшае ўражанне на яго зрабілі фільмы такіх аўтараў, як Орсан Уэлс, Лоўрэнс Аліўе, Кэрал Рыд, Льюіс Майлстоўн, Акіра Курасава, Ласла Бенедэк, Элія Казан, Білі Уайлдэр, Фрыц Ланг, Луіс Буньюэль. Тут Паланскі завёў шмат знаёмстваў, у тым ліку з артыстамі, з якімі пасля супрацоўнічаў не толькі ў Польшчы, але і за мяжой. Разам з ім вучыліся, , і. І за межамі кінашколы ён пасябраваў з такімі рознымі людзьмі, як джазавы піяніст Кшыштаф Камэда, пісьменнікі і  ці кінапрадзюсар.
У 1956 годзе Паланскі сыграў хулігана Малыша ў дыпломным фільме Юліяна Дзядзіны, Паўла Камароўскага і Валянціны Марушэўскай «Канец ночы». Скандал выклікаў наступны кароткаметражны фільм Паланскага «» (1957): для здымкаў ён арганізаваў танцавальную вечарыну для сваіх сяброў па каледжы, а да яе пачатку дамовіўся з бандай мясцовых хуліганаў, каб яны ўварваліся на тэрыторыю каледжа і пачалі бойку. Усё, што адбывалася, малады рэжысёр запісаў на камеру, за што атрымаў вымову ад настаўніцкай рады. У тым жа 1957 годзе Паланскі наведаў у Парыжы сваю сястру Анет, якая ўжо была замужам і мела дачку. Там жа ён схадзіў у кіно на «» Інгмара Бергмана і нават сутыкнуўся ў таксі з рэжысёрам Абелем Гансам. Вярнуўшыся ў Лодзь, ён уражваў усіх веданнем французскага кінематографа і дэманстраваў цікавасць да танцаў і моды.
Першым фільмам Паланскага, прадстаўленым масавай публіцы, стала кароткаметражка «Двое з шафай» (1958), знятая ў Гданьску і Сопаце. Музыку да фільма напісаў Кшыштаф Камэда, а галоўныя ролі выканалі Хенрык Клюба і Якуб Голдберг. Паланскі ж сыграў аднаго з хуліганаў, жорстка напаўшых на мірных мужчын, якія неслі адзежную шафу. Дзякуючы гэтаму фільму Паланскі быў упершыню адзначаны на некалькіх кінафестывалях (у тым ліку ў Бруселі, Обергаўзене і Сан-Францыска). Карціна атрымала некалькі прэмій, уключаючы «Бронзавую пальмавую галіну». Тады Паланскі стаў найлепшым студэнтам кінашколы і адным з самых шматабяцальных маладых еўрапейскіх рэжысёраў. Тады ж, у 1958 годзе, Паланскі пазнаёміўся з актрысай і адразу ў яе закахаўся. Праз некалькі тыдняў знаёмства яны ўжо пачалі сустракацца. Наступнымі яго кароткаметражнымі гратэскавымі фільмамі былі «Лямпа» (1959) і дыпломная праца «Калі падаюць анёлы» (1959). У першым фільме паказваецца, як лялечны майстар замяняе старую лямпу на электрычнае асвятленне, у выніку чаго ў тую ж ноч лялечная майстэрня згарае з-за кароткага замыкання. Другі фільм адлюстроўвае сумнае жыццё жанчыны, якая працуе касіркай у мужчынскім туалеце. У той жа час Паланскі іграў другарадныя ролі ў фільмах Анджэя Вайды, Анджэя Мунка і.
Паланскі скончыў Лодзінскую кінашколу без дыплома, бо не напісаў дысертацыю, а імкнуўся прыступіць да працы рэжысёрам поўнаметражнага кіно. Дзякуючы пасярэдніцтву, мастацкага кіраўніка кінастудыі «», у 1959 годзе Раману было даручана напісаць сцэнарый да мастацкага фільма. Аднак Камітэт па ацэнцы сцэнарыяў не прыняў праект, напісаны сумесна з Ежы Скалімоўскім і, паколькі ён не меў «сацыяльнай значнасці». Паланскі стаў асістэнтам Анджэя Мунка на карціне «» (1960), дзе ён таксама сыграў невялікую ролю рэпетытара Ёлі. Затым Паланскі на год паляцеў у Францыю, дзе яго жонка Барбара Квяткоўска здымалася ў фільме «» (1960) рэжысёра. Пазней ёй прапанаваў ролю ў сваім фільме Рэнэ Клеман, і пакуль сужэнцы ўсё яшчэ знаходзіліся ў Францыі, Паланскі напісаў так і не рэалізаваны накід сцэнарыя «пра моцна пітушчага клоўна і яго асуджаны раман з ліліпуткай». Там жа ён зняў кароткаметражны фільм «Тоўсты і худы» (1961), у якім выканаў ролю беднага слугі, прыніжанага сваім тоўстым гаспадаром. У пачатку 1961 года ён вярнуўся ў Польшчу і зімой у ваколіцах сяла Кіры зняў кароткаметражны фільм «» (1962) пра двух людзей, якія спрачаюцца аб тым, хто з кім павінен катацца на санях.
Першыя мастацкія фільмы (1961—1967)
У 1961 годзе, зноў пабываўшы ў Парыжы, Паланскі вярнуўся ў Лодзь па просьбе, які паведаміў яму, што дае згоду на пастаноўку фільма «Нож у вадзе» (1962). Сцэнарый, напісаны двума гадамі раней і пазней перапрацаваны, апавядаў пра сустрэчу багатай шлюбнай пары падчас адпачынку на яхце з загадкавым маладым чалавекам. Ролю мужа адразу прапанавалі вядомаму тэатральнаму акцёру. Ролю юнака першапачаткова хацеў сыграць Ежы Скалімоўскі, але былы дэкан рэжысёрскага факультэта і дырэктар кінастудыі «» Ежы Босак запярэчыў яго кандыдатуры. Тады Паланскі сам захацеў сыграць у сваім фільме, але пазней успамінаў, што яго «адгаварылі». Босак сцвярджаў, што Паланскі на працягу многіх тыдняў спрабаваў «прасоўваць» сваю кандыдатуру і ў выніку прыйшоў у кабінет дырэктара абсалютна голым з пытаннем: «Я што, недастаткова гожы?». У выніку на ролю быў зацверджаны выпускнік акцёрскага факультэта, але ўсе яго рэплікі былі пераагучаны Паланскім. У ролі жонкі дэбютавала. Паланскі запрасіў яе пасля таго, як убачыў у купальніку ў басейне. Здымкі прайшлі летам 1961 года ў Мазурах. Пасля іх завяршэння 11 верасня аператар, знаходзячыся за рулём аўтамабіля, урэзаўся ў дрэва, а Паланскі, які ехаў у той жа машыне, атрымаў пералом касцей асновы чэрапа і трапіў на два тыдні ў лякарню. Хаця ніхто фармальна не аспрэчваў высокі ўзровень фільма, «Нож у вадзе» шырока асуджаўся польскімі крытыкамі за прасоўванне заходніх каштоўнасцяў. Пра працу Паланскага непрыхільна адгукаўся Уладзіслаў Гамулка, першы сакратар ЦК ПАРП. Фільм не меў асаблівага камерцыйнага поспеху ў парыжскіх кінатэатрах: за шэсць тыдняў пракату было прададзена ўсяго 12 400 квіткоў. Аднак «Нож у вадзе» стаў першым фільмам рэжысёра-дэбютанта, які выйграў узнагароду «'» за найлепшы фільм года па версіі часопіса «'», атрымаў прэмію ФІПРЭСІ на Венецыянскім кінафестывалі і ўпершыню ў гісторыі польскага кіно ўвайшоў у лік намінантаў на «Оскар» за. Тым не менш, негатыўнае стаўленне польскіх крытыкаў да фільма і асобы рэжысёра вымусіла Паланскага з’ехаць з краіны. Якраз у гэты час фільм стаў набіраць папулярнасць у ЗША, яго часта глядзелі на начных сеансах у кінатэатрах, якія спецыялізуюцца на артхаусе, і ва ўніверсітэцкіх кампусах. Прэм’ера фільма ў Амерыцы адбылася на першым, у гонар гэтага Паланскі быў запрошаны ў ЗША. Пасля інтэрв’ю з рэжысёрам газета «New York Post» назвала яго «анёльчыкам», а многія журналісты спачатку прынялі тады ўжо трыццацігадовага рэжысёра за «хлапчука гадоў дваццаці». «Нож у вадзе» трапіў на вокладку часопіса «Time», што на той момант было «найвышэйшай пахвалой ягонай творчасці».
Пасля ад’езду Рамана з Польшчы прадзюсар пазнаёміў яго са сцэнарыстам, з якім яны неўзабаве пасябравалі. Іх першым сумесным сцэнарыем стаў «У чаканні Катэльбаха». Спярша з’явіліся прадзюсары, якія зацікавіліся сцэнарыем, але ў выніку далей за перамовы справа не заходзіла, студыі адмаўляліся фінансаваць фільм. У студзені 1963 года П’ер Рустанг замовіў Паланскаму і Браку сцэнарый навелы для фільма-анталогіі «» (1964), рэжысурай эпізоду заняўся Паланскі. Паколькі «Нож у вадзе» не меў поспеху ў Францыі, было вырашана месцам здымкаў абраць Амстэрдам. Прыхільны прыём навелы прыцягнуў увагу крытыкаў да Паланскага, што разам з узрастаннем папулярнасці «Нажа ў вадзе» дало рэжысёру магчымасць наведаць Лондан і абзавесціся новымі сувязямі ў кінаіндустрыі. Папрацаваўшы з прадзюсарамі і, Паланскі і Брак за сямнаццаць дзён напісалі сцэнарый да фільма «Агіда» (1965). На галоўную ролю маладой жанчыны, якая пакутуе паранаідальнай шызафрэніяй і страхам перад мужчынамі, рэжысёр паклікаў Катрын Дэнёў. Адзін з акцёраў фільма пазней расказваў, што рэжысёр быў «запальчывым і ўвесь час крычаў на астатніх», а  казаў, што Паланскі «тыповы Напалеон». Выканаўчы прадзюсар Майкл Клінгер узгадваў, што на працягу васьмі тыдняў, што ішлі здымкі, Паланскі забараняў Дэнёў весці палавое жыццё, каб яна лепш ужылася ў ролю сваёй гераіні. «Агіда» мела міжнародны поспех і прынесла Паланскаму прэмію ФІПРЭСІ і «Сярэбранага мядзведзя» Берлінскага кінафестывалю. І крытыкі, і гледачы адзначылі «тонкую аператарскую працу», таксама крытыкі аднадушна называлі Паланскага самабытным, таленавітым і найбольш значным рэжысёрам таго часу. Яны пісалі, што «нудны на першы погляд», фільм спалучаў у сабе «глыбіню, выдасканаленасць, разуменне сапраўднай сутнасці таго, што адбываецца на экране». Пітэр Брэдшоў пісаў у «The Guardian»: «Гэты надзвычай агідны, пужаюча пераканаўчы псіхалагічны трылер — рэдкасць, жудасны фільм, у якім жанчына здзяйсняе злачынства». У 1967 годзе Альфрэд Хічкок, гаворачы пра «разнос, які ўчынілі крытыкі пасля прэм’еры „Псіха“», адзначаў, што «той жа самы кінакрытык у рэцэнзіі на „Агіду“ ахрысціў тварэнне Паланскага класічным псіхалагічным трылерам у духу „Псіха“».
Поспех «Агіды» прымусіў Тэнсера і Клінгера пагадзіцца на здымкі яшчэ аднаго фільма Паланскага і Брака. Сцэнарый «У чаканні Катэльбаха» быў перайменаваны ў «Тупік» (1966). Наступны фільм Паланскага здымалі на астраўку у Нартамберлендзе, дзе знаходзіўся замак, які паслужыў галоўным месцам дзеяння карціны. Па сюжэце фільма маладая жанчына (у выкананні ) і яе муж (у выкананні ) сутыкаюцца з двума гангстэрамі, якія няспешна тэрарызуюць пару. Фільм адсылаўся да п’ес Сэмюэла Бекета, з якіх запазычана паэтыка тэатра абсурду; стасункі галоўных герояў з гангстэрамі набываюць нечаканы характар і ў той жа час прыводзяць да разрыву шлюбу. «Тупік» выклікаў захапленне сярод крытыкаў і ўдастоіўся «Залатога мядзведзя» за найлепшы фільм на Берлінскім кінафестывалі. Амерыканскі артхаусны кінакрытык Джонатан Разенбаўм прызнаў «Тупік» «адной з найлепшых і найчысцейшых прац» Паланскага. Поспех «Агіды» і «Тупіка» зрабіў Паланскага даволі вядомым рэжысёрам. Ён вельмі дбайна займаўся сваім іміджам, для таго каб СМІ і праявілі да яго інтарэс — ён набыў  у прэстыжным лонданскім раёне  і ўладкаваў яго ў незвычайным стылі (напрыклад, адзін са столікаў быў зроблены ў выглядзе чалавека, які стаіць на карачках), вадзіў раскошныя машыны, наведваў начныя клубы ў кампаніі прыгожых жанчын, правакаваў канфлікты на канферэнцыях і публічных выступах.
Наступнай карцінай Рамана Паланскага стаў «Танец вампіраў» (1967), фільм брытана-амерыканскай вытворчасці па замове амерыканскага прадзюсара. Гэтая камедыя парадзіравала крывавыя брытанскія фільмы жахаў студыі «» і ўмоўнасці фільмаў жахаў (напрыклад, спроба прагнаць аднаго з вампіраў не ўдалася з-за яўрэйскага паходжання апошняга). Паланскі выканаў адну з галоўных роляў — нязграбнага вучня прафесара-знішчальніка вампіраў, якога сыграў. Галоўная жаночая роля дасталася Шэран Тэйт. Паланскі пазнаёміўся з ёй на вечарынцы перад пачаткам здымкаў фільма, якую зладзіў Рансохаў. Здымкі фільма праходзілі ў Італіі, у Даламітавых Альпах. Там жа Паланскі і Тэйт пачалі афіцыйна сустракацца. Сам фільм, які падвергнуўся значнаму ўмяшанню з боку Рансохава (было выразана каля 20 хвілін арыгінальнага матэрыялу) і быў пераіменаваны ў «Бясстрашных забойцаў вампіраў», аказаўся мастацкай катастрофай у Злучаных Штатах; кінакрытык Роджэр Эберт з’едліва напісаў, што падчас кінапаказу, на якім ён прысутнічаў, ніхто не смяяўся, а «адзін або два чалавекі нават плакалі». Для амерыканскага пракату фільм нават быў пераагучаны «на амерыканскі манер», у выніку чаго музыку Камэды стала амаль не чуваць. 108-хвілінная рэжысёрская версія была цёпла прынята ў Францыі і Італіі.
Амерыканскі перыяд (1968—1976)
У 1968 годзе разам з Тэйт і Кшыштафам Камэдай Паланскі пераехаў у Галівуд, дзе наладзіў супрацоўніцтва з прадзюсарам. Апошні даў рэжысёру прачытаць раман жахаў «Дзіця Размары», які настолькі спадабаўся Паланскаму, што той асабіста напісаў сцэнарый. Галоўная гераіня аднайменнага фільма 1968 года — Размары Вудхаўс у выкананні, са сваім мужам Гаем, якога сыграў , пераязджаюць у стары дом і знаёмяцца з новымі суседзямі, сям’ёй Косцевет у выкананні брадвейскіх зорак і. Цяжарнасць Размары суправаджаецца злавеснымі відзеннямі і падзеямі. Паступова яна даведаецца, што яе муж і суседзі пакланяюцца Сатане. «Дзіця Размары» зарабіла рэпутацыю сапраўднага шэдэўра жанру жахаў на тэму сатанізму. Ён таксама аналізуецца ў рэчышчы фемінісцкай крытыкі і часта адзначаецца як адзін з найлепшых фільмаў жахаў, дзе апавяданне вядзецца ад асобы жанчыны. Пасля прэм’еры крытыкі і гледачы аднагалосна ўсхвалялі фільм. Стужка ўратавала студыю «Paramount» ад банкруцтва і зрабіла Мію Фэраў і Рамана Паланскага сапраўднымі зоркамі. Увагу рэцэнзентаў прыцягнуў саўндтрэк фільма, які нагадваў калыханку. Гэта была апошняя праца Кшыштафа Камэды з Паланскім і перадапошні саўндтрэк, напісаны ім для кіно. Фільм таксама стаў самым касавым у кар’еры Паланскага, сабраўшы ў 35-40 разоў больш за свой бюджэт, які складаў 2,3 мільёна долараў. Пазней Міа Фэраў называла Паланскага «смелым і таленавітым чалавекам, вельмі важным для сусветнай культуры».
20 студзеня 1968 года Раман Паланскі ажаніўся з Шэран Тэйт. У тым жа годзе рэжысёра запрасілі ў журы 21-га Канскага кінафестывалю, але з-за фестываль быў спынены без прысуджэння ўзнагарод. Паланскі напісаў сцэнарый да фільма «Дзень на пляжы» (1970), які пазней спрадзюсіраваў. Фільм мараканца Сімона Хесера, зняты ў Даніі, не меў поспеху і паказваўся на кінафестывалях і ў абмежаваным пракаце. У тым жа годзе Паланскі напісаў сцэнарыі двух эратычных эпізодаў для пастаноўкі «», але з прычын, звязаных з бюджэтнымі абмежаваннямі, сцэнарыі засталіся незадзейнічанымі.
У лютым 1969 года Паланскі сыграў п’яніцу ў эпізадычнай ролі ў фільме «». У сакавіку разам са сцэнарыстам ён прыступіў да напісання сцэнарыя пра жыццё Паганіні, але кінуў яго дзеля працы над праектам «Смерць Донера». Сцэнарый грунтаваўся на рэальнай гісторыі пра ранніх пасяленцах, якія сталі ахвярамі. Да красавіка Раман спыніў працу і над гэтым сцэнарыем, але пагадзіўся стаць рэжысёрам фільма пра дэльфінаў-забойцаў «». Тады ж Раман з Шэран знялі асабняк у Лос-Анджэлесе па адрасе за тысячу дзвесце долараў у месяц.
У ноч з 8 на 9 жніўня 1969 года члены секты «Сям’я», якую ўзначальваў музыка-аматар Чарлз Мэнсан, па яго ўказанні праніклі ў асабняк на Сьела-драйв і, якая была на дзявятым месяцы цяжарнасці (ёй было нанесена 16 удараў нажом), і чацвярых гасцей — , , і. Сам рэжысёр у гэты час быў у Еўропе. Трупы на наступную раніцу знайшла хатняя прыслужніца, агент Паланскага Біл Тэнант першым паведаміў рэжысёру пра смерць жонкі. 19 жніўня Паланскі зладзіў прэс-канферэнцыю, дзе рэзка выказаўся ў адрас тых, хто пісаў «жудасныя рэчы» пра яго жонку, там жа ён сказаў: «Тыя некалькі гадоў, што мне пашчасціла правесці побач з ёй, самы шчаслівы час у маім жыцці». Пасля трагедыі Паланскі кінуў працу над «Днём дэльфіна», праз некалькі гадоў фільм быў зняты Майкам Нікалсам.
У 1972 годзе Раман Паланскі з’ехаў у Італію, дзе паводле сцэнарыя Брака па замове прадзюсара зняў яшчэ адзін фільм пра вар’яцтва. Абсурдысцкая камедыя «Што?» (1972) апавядае пра амерыканку Нэнсі, якая ў пошуках прыгод трапляе ў пансіён, напоўнены дзіўнымі і эксцэнтрычнымі людзьмі. Фільм Паланскага і Брака павінен быў нагадваць аповесці Люіса Кэрала «Алісіны прыгоды ў дзівоснай краіне» і «», аднак ён не меў поспеху ў крытыкаў. Паланскага абвінавачвалі ў дубліраванні ўмоўнасцяў камедыі абсурду, якую ён высмейваў у фільме «Тупік», а з часам дадалася і крытыка сексісцкіх дыялогаў. Эберт пісаў пра фільм: «''Цікава, колькі Карла Понці заплаціў Раману Паланскаму за гэты фільм. 10 цэнтаў было б, напэўна, занадта вялікім коштам''».
Пасля таго як Паланскі завяршыў працу над фільмам «Што?», прадзюсар разам з акцёрам Джэкам Нікалсанам пераканалі яго зняць «Кітайскі квартал» (1974) па сцэнарыі. Герой «Кітайскага квартала», прыватны дэтэктыў Дж. Дж. Гіцес у выкананні Нікалсана, даведваецца пра карупцыйную схему ў адміністрацыі Лос-Анджэлеса, у выніку ажыццяўлення якой плануецца пазбавіць горад доступу да вады. Сцэнарый Таўна заснаваны на рэальнай гісторыі мільянера, які здабыў багацце на арашэнні каліфарнійскіх палёў. Таўн адразу пісаў сцэнарый пад Нікалсана, а на іншыя галоўныя ролі Паланскі запрасіў Фэй Данаўэй і Джона Х’юстана. У эпізадычнай ролі ў фільме з’явіўся і сам Паланскі, які сыграў аднаго з бандытаў, што парэзалі твар Гіцесу ў знак сур’ёзнасці пагроз карупцыянераў. Рэжысёр перапісаў канцоўку карціны, прыбраўшы ноту надзеі, якая прысутнічала ў сцэнарыі Таўна. Пазней газета «The New York Times» назаве фінал «Кітайскага квартала» «адным з самых песімістычных у амерыканскім кінематографе». Кампазітарам фільма выступіў, які да гэтага паспеў папрацаваць над некалькімі фільмамі серыі «'» і серыялам «'». Першапачаткова аператарам фільма значыўся, але ён дрэнна спраўляўся з новым здымачным абсталяваннем, і здымкі моцна зацягваліся. Праз дзевяць дзён працы ён быў звольнены і яго месца заняў. На папярэдніх праглядах фільм здаваўся ўсім «дарагім правалам», сам Паланскі лічыў, што фільм «нядрэнны», хаця «крыху задоўгі… нейкі бясконцы». Тым не менш «Кітайскі квартал» меў вялізны поспех, быў намініраваны на «Оскар» у 11 катэгорыях (прэмію атрымаў толькі Роберт Таўн за ) і атрымаў чатыры «Залатыя глобусы». «Кітайскі квартал» заняў першае месца ў чытацкім апытанні газеты «The Guardian» у 2010 годзе як найлепшы фільм усіх часоў.
Пасля «Кітайскага квартала» Паланскі вырашыў крыху адпачыць ад кінематографа і ў тым жа годзе паставіў оперу «» на фестывалі мастацтваў у прыгарадзе Рыма, Спалета. Прэм’ера была паспяховай, у фінале пастаноўкі гледачы апладзіравалі стоячы, а рэжысёру сталі рэгулярна паступаць прапановы аб працы ў оперным тэатры.
2 кастрычніка 1975 года Паланскі патэлефанаваў прэзідэнту студыі Paramount і дамовіўся, што паставіць фільм паводле рамана  «». У 1976 годзе Паланскі з’ехаў у Еўропу на здымкі франка-амерыканскага фільма, сцэнарый да яго напісаў Жэрар Брак, назву фільма змянілі на больш простую «Жылец». Фільм вельмі блізкі па духу да іншых клаўстрафобных трылераў Паланскага «Агіда» і «Дзіця Размары», з якімі «ўтварае свайго роду трылогію». Рэжысёр сам выканаў галоўную ролю Трэлкоўскага, выхадца з Польшчы, які жыве ў шматкватэрным доме сярод назойлівых і дэспатычных суседзяў. З часам умяшанне суседзяў у жыццё Трэлкоўскага ўзмацняецца і даводзіць яго да апагею параноі. Прэм’ера фільма адбылася ўжо 26 мая 1976 года на 29-м Канскім кінафестывалі. Фільм адразу ж выклікаў бурную рэакцыю крытыкаў: напрыклад, Бэн Сакс сказаў пра «Жыльца», што гэта фільм з чорным гумарам і «верагодна, самы кафкіянскі з усіх фільмаў рэжысёра», а Кім Морган нават убачыла ў ім адсылкі да Дастаеўскага. Цяпер «Жылец» лічыцца шэдэўрам Паланскага, а таксама «адным з самых змрочных і асабістых выяў душэўнага вар’яцтва, калі-небудзь знятых у кіно». Пасля выхаду «Жыльца» на экраны ў 1976 годзе Паланскі атрымаў французскае грамадзянства. Па запрашэнні ён адправіўся ў Мюнхен, дзе паставіў оперу «Рыгалета» Джузэпэ Вердзі. Яе прэм’ера ў кастрычніку 1976 года ў Нацыянальным тэатры Мюнхена была з захапленнем сустрэта публікай. Тады ён атрымаў прапанову зняць фільм па кнізе Лоўрэнса Сандэрса «Першы смяротны грэх» (The First Deadly Sin, 1973), сцэнарый павінен быў напісаць Таўн, а ў галоўных ролях планавалася задзейнічаць Фрэнка Сінатру і Настассю Кінскі.
Англа-французскі перыяд (1977—1999)
Пасля вяртання ў ЗША ў пачатку 1977 года Паланскі планаваў падаць заяву на грын-карту. Аднак 11 сакавіка 1977 года Рамана Паланскага затрымала паліцыя па абвінавачванні ў згвалтаванні трынаццацігадовай Саманты Гейлі напярэдадні вечарам. 24 сакавіка акруговы пракурор Роджэр Гансан прад’явіў яму абвінавачанне. Першапачаткова Паланскі адмаўляў сваю віну. Падчас судовага разбору рэжысёр і яго адвакат прапанавалі міравое пагадненне, у адпаведнасці з якім Паланскі прызнаў бы сябе вінаватым толькі ў найлягчэйшым з пунктаў абвінавачвання, суддзя ж меў намер пасадзіць Паланскага ў турму. Пасля судовага працэсу рэжысёр пакінуў краіну да вынясення прысуду, далейшая кар’ера ў ЗША аказалася немагчымай. Імклівае падзенне Паланскага ў вачах грамадскасці неадкладна адбілася і на яго становішчы ў кінаіндустрыі. Кіраўніцтва студыі «Columbia» даслала яму апавяшчэнне, што «больш не мае патрэбы ў яго паслугах» рэжысёра «Першага смяротнага граху».
Нягледзячы на спрэчкі, звязаныя са справай Гейлі, дзякуючы дапамозе французскага рэжысёра і прадзюсара Паланскі вырашыў ажыццявіць адаптацыю рамана Томаса Хардзі «» (1891). У 1978 годзе Паланскі сумесна з Жэрарам Бракам прыступілі да напісання сцэнарыя, пазней, ім у дапамогу быў наняты Джон Браўнджон. У 1979 годзе фільм выйшаў пад назвай «Тэс». Здымкі англійскай глыбінкі праходзілі на поўначы Францыі (Нармандыя і Брэтань). Карціна даволі дакладна прытрымліваецца сюжэту рамана і прысвечана стыгме адрынутасці з боку супольнасці, што зараз успрымаецца ў аўтабіяграфічным кантэксце. Фільм апавядае пра складаны лёс дзяўчыны па імені Тэс, якая даведаецца, што, магчыма, належыць да арыстакратычнага роду д’Эрбервіляў. Яна адпраўляецца да далёкіх сваякоў, але становіцца ахвярай згвалтавання. Тэс на экране ўвасобіла 17-гадовая Настасся Кінскі. Паланскі абраў Кінскі на галоўную ролю, бо яна нагадвала яму пра Шэран Тэйт, у іх абедзвюх нават дні нараджэння былі ў адзін дзень — 24 студзеня. Аднак вытворчы працэс быў для рэжысёра няпростым досведам. Большая частка фільма здымалася на натуры, часта ішлі дажджы і перашкаджалі здымкам, практычна ўсе дэкарацыі пабудоў даводзілася выбудоўваць у натуральную велічыню. Падчас здымак памёр аператар Джэфры Ансварт. Агульны бюджэт фільма склаў 12 200 000 долараў, што зрабіла яго самым дарагім на той момант фільмам, знятым на тэрыторыі Францыі. Пракат фільма ў ЗША і Вялікабрытаніі выратаваў яго ад фінансавай катастрофы, якую прадвесцілі дрэнныя водгукі французскіх крытыкаў. «Тэс» атрымала прэмію «Оскар» у трох намінацыях: Найлепшая аператарская праца, Найлепшая праца мастака-пастаноўшчыка, Найлепшы дызайн касцюмаў; «Залаты глобус» у дзвюх намінацыях: Найлепшы замежны фільм, Новая зорка года (актрыса); «Сезар» у трох намінацыях: Найлепшы фільм, Найлепшы рэжысёр, Найлепшая праца мастака-пастаноўшчыка. У нашы часы «Тэс» «агульнапрызнана лічыцца адным з самых раскошных гістарычных фільмаў».
У 1981 годзе ён ненадоўга вярнуўся ў Польшчу, дзе паставіў п’есу «'» Пітэра Шэфера ў Варшаўскім «'», у якой сам жа выканаў галоўную ролю Моцарта. Але калі ён з’ехаў у Парыж у снежні 1981 года, у выніку аб’яўлення ваеннага становішча свабодная мастацкая дзейнасць у Польшчы аказалася немагчымай. Паланскі занадта позна прыняў рашэнне экранізаваць п’есу Шэфера, бо за яе рэжысуру ўжо ўзяўся Мілаш Форман. У 1983 годзе Паланскі пачаў працу над аўтабіяграфічнай кнігай, а ў 1984 годзе яна была апублікавана на англійскай мове пад назвай «Раман» (Roman). У тым жа годзе ён пазнаёміўся са сваёй будучай жонкай Эманюэль Сенье. Яго доўгая адсутнасць у свеце кіно была перапынена, калі Паланскі атрымаў магчымасць зняць фільм «Піраты» (1986), здымку якога планаваў ажыццявіць яшчэ ў 1974 годзе. Камедыйны сюжэт фільма расказваў гісторыю капітана пірацкага карабля Рэда і яго вернага памочніка па мянушцы Жабяня. Сцэнарый на 98 старонак Паланскі напісаў сумесна з Жэрарам Бракам і Джонам Браўнджонам. Спецыяльна для фільма быў пабудаваны карабель у натуральную велічыню водазмяшчэннем 14 000 тон. Натурныя здымкі праходзілі ў Тунісе, а павільённыя ў Парыжы. Галоўную ролю выканаў. Па выніку фільм расчараваў крытыкаў, стаўшы адначасова мастацкім і камерцыйным правалам. Прычына дрэннага прыёму «Піратаў» заключалася ў пастаянным яго параўнанні, не на карысць апошняга, з класічным фільмам «» (1935) Майкла Кёртыса. Пол Вернер казаў: «Тое, што так добра працавала ў „Танцы вампіраў“, тут пайшло на дно разам з усёй камандай». Крытыкі таксама адзначалі дрэнны мантаж фільма, з-за чаго ён атрымаўся занадта зацягнутым, моцна правісаў па дынаміцы і ў выніку атрымаўся «фільмам пра піратаў без боек». Але некаторыя дзеячы індустрыі, наадварот, станоўча адазваліся пра фільм, так, напрыклад, Стэнлі Кубрык назваў «Піратаў» «смелым і дзёрзкім шэдэўрам». Пазней фільм атрымаў дзве прэміі «Сезар» і быў намініраваны на «Оскар».
Пасля правалу «Піратаў» Паланскі вырашыў зняць больш інтымны, не касцюміраваны псіхалагічны трылер. «З самага пачатку я хацеў зняць фільм у горадзе, у якім жыву», — пазней узгадваў рэжысёр. Разам з Бракам ён прыдумаў сюжэтную аснову фільма пад працоўнай назвай «Парыжскі праект». У выніку на карціну было выдаткавана 20 мільёнаў долараў, на галоўную ролю быў запрошаны Харысан Форд, а галоўная жаночая роля была аддадзена каханай Паланскага Эманюэль Сенье. Фільм атрымаў назву «Нястрымны» (1988). Натхнёны працамі Альфрэда Хічкока і Фрыца Ланга, фільм апавядаў пра кардыёлага ў выкананні Форда, жонка якога знікае пры загадкавых абставінах падчас іх сумеснага візіту ў Парыж. Пры працы над сцэнарыем Паланскаму дапамагалі Джэф Грос, Жэрар Брак і Роберт Таўн. Здымкі карціны сталі аднымі з самых беспраблемных у кар’еры рэжысёра. Крытыкі хвалілі «Нястрымнага» за эфектную рэжысуру, хаця знайшліся і тыя, хто быў расстроены адсутнасцю нават намёкаў на сюррэалізм, якім быў вядомы Паланскі.
У пачатку лістапада 1989 года «Warner Brothers» прапанавала Паланскаму адаптаваць і зняць кінаверсію рамана Міхаіла Булгакава «Майстар і Маргарыта». Ён узяўся за адаптацыю, але пазней студыя перапыніла працу над сцэнарыем. У той жа час хадзілі чуткі, што рэжысёру прапаноўвалі экранізаваць «'», «Мэры Райлі» і «'».
У 1991 годзе Паланскі ўзначаліў журы 44-га Канскага кінафестывалю і прысудзіў «Залатую пальмавую галіну» фільму Джоэла і Ітана Коэнаў «» (1991). Рашэнне журы выклікала спрэчкі, бо фільм Коэнаў таксама быў удастоены ўзнагарод за найлепшую рэжысуру і найлепшую мужчынскую ролю. Увосень таго ж года Паланскі зняўся ў сатырычным трылеры «». Фільм выйшаў у пракат у лютым 1992 года і атрымаў халодныя водгукі крытыкаў, сабраўшы ў пракаце каля 400 тысяч долараў. Бытуе чутка, што прыкладна ў той жа час Паланскі нібыта незаконна прыехаў у ЗША, для таго каб у доме інвестара Макса Павелскі ў Беверлі-Хілз зняць кінаадаптацыю рамана Дафны дзю Мар’е «». Паводле чутак, у фільме бралі ўдзел зоркі ўзроўню Ніколь Кідман, а акцэнт фільма рабіўся на садамазахісцкіх кампанентах сюжэту. Фільм так ніколі і не выйшаў на экраны, а біёграф рэжысёра Крыстафер Сэндфард, збіраючы інфармацыю пра гэты фільм, пісаў, што дзве яго крыніцы, якія ў той час блізка кантактавалі з Паланскім, прасілі не называць іх імёнаў.
У 1993 годзе Паланскі сыграў адну са сваіх першых галоўных роляў у фільме іншага рэжысёра Джузэпэ Тарнаторэ «» (1994). Паланскі выканаў ролю дэтэктыва, які арыштаваў няўдачлівага пісьменніка ў выкананні Жэрара Дэпардзьё. У 1994 годзе Паланскі перанёс на вялікія экраны спектакль Арыэля Дорфмана «Смерць і дзяўчына». Фільм апавядае пра супрацьстаянне жонкі (Сігурні Уівер) паўднёваамерыканскага адваката і яго госця (Бен Кінгслі), у якім жанчына пазнае свайго былога ката ваенных часоў. Здымкі занялі дзесяць тыдняў і праходзілі ў асноўным у павільёнах студыі, а натурныя сцэны здымалі на паўночным захадзе Іспаніі. Экранізацыя п’есы Дорфмана атрымала высокую ацэнку крытыкаў за клаўстрафобную атмасферу і ролю другога плана, які ўвасобіў збянтэжанага мужа былой ахвяры. У параўнанні з п’есай Дорфмана, пазбаўленай якой-небудзь канкрэтнай канцоўкі, фільм Паланскага меў больш правакацыйны фінал. У водгуках на фільм пісалі, што рэжысёр надзяліў персанажа, сыгранага Кінгслі, аўтабіяграфічнымі рысамі.
У 1994 годзе Раман Паланскі выканаў невялікую ролю ў камедыйным трылеры «». У 1996 годзе ён планаваў зняць экранізацыю аповесці Дастаеўскага «» пра сутыкненне двайнікоў, дзе абедзве галоўныя ролі павінен быў сыграць Джон Траволта. Аднак на здымачнай пляцоўцы высветлілася, што рэжысёр дадаў сцэну, у якой галоўны герой павінен быў з’явіцца аголеным. Траволта наадрэз адмовіўся працягнуць здымкі і без тлумачэнняў з рэжысёрам адляцеў з Парыжа, пакінуўшы ў здзіўленні 250 чалавек на здымачнай пляцоўцы. Паланскі пасля пракаментаваў гэты эпізод: «''Столькі народу ўклалі вялізныя намаганні ў гэты праект, і тут зусім раптоўна ўсё развальваецца на часткі. П’ер Гуфруа, які даўно працуе са мной у якасці мастака-пастаноўшчыка, плакаў, калі прыйшлося дэмантаваць дэкарацыі… Як можа Траволта, які атрымлівае за фільм заробак у 20 млн долараў, паводзіць сябе такім дурным чынам?''» З асуджэннем дзеянняў Траволты выступілі і іншыя рэжысёры, у прыватнасці, Дэвід Лінч.
Тады рэжысёр на нейкі час пакінуў рэжысуру поўнаметражных фільмаў і зняў кліп для на песню «Gli angeli» (1996). У 1996 годзе ён таксама ўзначальваў журы 53-га Венецыянскага кінафестывалю, дзе ўзнагародзіў «Залатым ільвом» рэжысёра за фільм «». А рашэнне аб прысуджэнні ўзнагароды за найлепшую жаночую ролю 4-гадовай Віктуар Тывізоль за ролю ў фільме «» было вельмі нечаканым рашэннем і выклікала здзіўленне прэсы.
У 1997 годзе рэжысёра зацікавіў сцэнарый па кнізе  пад назвай «». Запрасіўшы Джона Браўнджона да супрацоўніцтва, яны разам унеслі радыкальныя змены ў сцэнарый. Галоўны герой антыквар атрымлівае загадкавую кнігу, напісаную нібыта самім Сатаной, затым ён становіцца мішэнню таямнічай секты. З добра апранутага іспанца ў арыгінале герой ператварыўся ў звычайнага жыхара Нью-Ёрка, а роля дасталася Джоні Дэпу, з якім рэжысёр пазнаёміўся ў маі 1997 года на Канскім кінафестывалі. Фільм атрымаў назву «Дзявятая брама» і выйшаў на экраны ў 1999 годзе. Карціна была добра сустрэта як крытыкамі, так і гледачамі. Крытыкі параўноўвалі фільм з карцінай Стэнлі Кубрыка «» (1999) і «Дзіцём Размары», а самаго Паланскага абвінавачвалі ў тым, што ён «звар’яцеў» на сатанізме. Рэжысёр жа казаў: «''Я ніколі не верыў у акультызм ці д’ябла. І зусім не рэлігійны''». «Дзявятая брама» прынесла рэжысёру ўзнагароду Еўрапейскай кінаакадэміі, а таксама шэраг больш дробных прызоў. Пазней сам Паланскі казаў, што яго пятнаццаты фільм выйшаў «нядрэнным» і «забаўным», але што ён «нічога сур’ёзнага» з сябе не ўяўляе. Фільм у пракаце зарабіў 57 мільёнаў долараў і стаў адным з самых касавых у кар’еры рэжысёра на той час.
Англа-французскі перыяд (2000—2010)
Пасля выхаду фільма «Дзявятая брама» Паланскі вырашыў заняцца чымсьці кардынальна адрозным ад усяго таго, што здымаў дагэтуль. Увосень 1999 года ён прачытаў аўтабіяграфію, кампазітара, які перажыў нямецкае ўварванне ў Польшчу. Кніга апавядала пра яго знаходжанне ў Варшаўскім гета і пра разбурэнне польскай сталіцы ў выніку Варшаўскага паўстання. Хаця першая спроба зняць гісторыю Шпільмана была зроблена адразу пасля Другой сусветнай вайны, у выніку ўмяшання камуністычных уладаў быў зняты фільм «Непакораны горад» (Miasto nieujarzmione) (1950), які меў мала агульнага з зыходным матэрыялам. У межах брытана-нямецка-французска-польскай сумеснай вытворчасці Паланскі зняў ваенную драму «Піяніст» (2002) па сцэнарыі. Ролю Шпільмана выканаў Эдрыен Броўдзі, а аператарам стаў Павел Эдэльман. Паланскі бачыў тон фільма абсалютна выразна — без ярка выяўленых сімпатый і антыпатый. Ён не жадаў нічога «сентыментальнага і паказнога» ні ад акцёраў, ні ад аператара. Натурныя здымкі фільма праходзілі ў Польшчы, а павільённыя — у Берліне. Фільм меў вялікі поспех і атрымаў мноства ўзнагарод, сярод якіх «Залатая пальмавая галіна» 55-га Канскага кінафестывалю, дзе паказ фільма скончыўся васьміхвіліннымі апладысментамі стоячы. Фільм таксама атрымаў прэмію «Сезар» у дзвюх катэгорыях і «Оскар» у трох катэгорыях (найлепшая рэжысура, найлепшы адаптаваны сцэнарый, найлепшая мужчынская роля). Пры бюджэце ў 35 мільёнаў долараў «Піяніст» сабраў у пракаце 120 мільёнаў. У Заходняй Германіі фільм быў уключаны ў праграму па гісторыі ва ўсіх сярэдніх школах. Фільм азнаменаваў трыумфам позні перыяд творчасці Паланскага. У амаль сямідзесяцігадовым узросце рэжысёр стаў, магчыма, больш запатрабаваным, чым калі-небудзь раней. Пасля поспеху фільма Паланскі прыехаў у Польшчу, дзе сыграў адну з галоўных роляў у фільме Анджэя Вайды «Помста» (2002), знятага па камедыі. Крытыкі засталіся задаволеныя ігрой Паланскага, адзначаючы, што «ў яго ёсць стыль і дасціпнасць».
У 2003 годзе Паланскі паставіў спектакль па п’есе «» у парыжскім тэатры Марыньі. Эманюэль Сенье выканала галоўную ролю. Пастаноўка выклікала пахвалу ў крытыкаў.
У 2004 годзе па парадзе жонкі Паланскі пачаў працу над новай экранізацыяй «». Адаптацыяй рамана займаўся. На экраны «Олівер Твіст» выйшаў у 2005 годзе. Экранізацыя рамана Чарлза Дыкенса пра хлопчыка-сірату, які гібее ў лонданскіх трушчобах, апускала ці спрашчала шэраг мудрагелістых сюжэтаў літаратурнай першакрыніцы. Вытворчасць фільма каштавала амаль 60 мільёнаў долараў, аднак фінансавыя выдаткі не акупіліся: фільм сабраў у пракаце ўсяго 42,5 мільёна долараў. Крытыкі назвалі фільм «занадта кансерватыўнай адаптацыяй Дыкенса», аднак яго станоўча ацаніў пісьменнік , які палічыў «Олівера Твіста» Паланскага найлепшым фільмам па рамане Дыкенса ў гісторыі кіно.
У 2006 годзе Паланскі паставіў на сцэне парыжскага тэатра атрымаўшую Пулітцэраўскую прэмію драму  «Сумненне».
У 2007 годзе Паланскі зняў эпізод пад назвай «Эратычны кінатэатр» для кінаальманаха «», які быў падрыхтаваны спецыяльна для юбілейнага 60-га Канскага кінафестывалю 36 рэжысёрамі з 25 краін свету. У тым жа годзе Паланскі зняўся ў эпізадычнай ролі ў камедыі «», дзе сыграў французскага інспектара на пенсіі, які прыйшоў на дапамогу двум галоўным героям. Тады ж шырока анансаваўся пачатак здымкаў фільма паводле рамана Роберта Харыса «Пампеі». Харыс асабіста напісаў сцэнарый спецыяльна пад рэжысёра Рамана Паланскага, у многіх інтэрв’ю ён заяўляў, што на сюжэт рамана паўплываў фільм Паланскага «Кітайскі квартал». Галоўныя ролі павінны былі выканаць Арланда Блум і Скарлет Ёхансан. Аднак праца над карцінай была адкладзена на нявызначаны тэрмін — пры тым, што правы на фільм ужо набылі дыстрыб’ютары з 35 краін. Фільм быў адменены ў верасні 2007 года з-за затрымак, выкліканых праблемамі з месцазнаходжаннем планаваных здымак і сцэнарыем, а таксама з-за набліжэння запланаванага страйку акцёраў.
Пасля 2010 года
У 2010 годзе Паланскі зняў фільм «Прывід пяра» па рамане Роберта Харыса. Паводле сюжэту карціны, літаратурны найміт у выкананні Юэна Мак-Грэгара пасля загадкавай смерці свайго папярэдніка бярэцца за напісанне «аўтабіяграфіі» былога брытанскага прэм’ера Адама Ланга, роля якога дасталася Пірсу Броснану. Па сюжэце карціны падзеі разгортваюцца ў Лондане, а затым у ЗША на востраве. Аднак па прычыне таго, што ў Амерыцы Паланскі знаходзіўся ў вышуку, здымкі фільма праходзілі ў Германіі. У хуткім часе пасля заканчэння здымкаў карціны Раман Паланскі быў запрошаны на пачэсным госцем. Аднак адразу па прылёце ў Швейцарыю 26 верасня 2009 года рэжысёр быў затрыманы швейцарскай паліцыяй. Арышт адбыўся па запыце ЗША на аснове ордэра 1978 года. Па гэтай прычыне пост-прадакшн карціны быў ненадоўга прыпынены, аднак неўзабаве рэжысёр змог вярнуцца да працы, знаходзячыся пад хатнім арыштам на сваёй швейцарскай віле. Праз зняволенне рэжысёра прэм’ера фільма на 60-м Берлінскім кінафестывалі прайшла ў яго адсутнасці. Фільм быў высока ацэнены кінакрытыкамі і ўдастоіўся шэрагу значных узнагарод: «Сярэбранага мядзведзя» Берлінскага кінафестывалю за найлепшую рэжысуру, шэсці Еўрапейскіх кінапрэмій (у тым ліку за найлепшы фільм, рэжысуру і сцэнарый), чатырох прэмій «Сезар» (за найлепшую рэжысуру, адаптаваны сцэнарый, мантаж і саўндтрэк). Крытыкі ўгледзелі ў фільме каментарый да другой вайны ў Персідскім заліве і намёк на неадназначную палітыку Тоні Блэра. Кінакрытык Роджэр Эберт уключыў фільм у дзясятку найлепшых фільмаў 2010 года, адзначыўшы: «''Гэты фільм — праца чалавека, які ведае, як здымаць трылер. Размераны, спакойны, упэўнены — гэты фільм планамерна стварае атмасферу саспенсу, не ўпадаючы ў залежнасць ад шоку і экшану. <…> У свае 76 гадоў Паланскі нагадвае нам пра рэжысёраў мінулага, калі прафесіяналізм шанаваўся больш, чым мудрагелістае трукацтва, а бесталковая кліпавая манера не падмяняла сабой прадуманы рытм мантажных рашэнняў''». Мак-Грэгар пасля здымкаў казаў пра працу з Паланскім: «Ён легенда… Ён цудоўны, проста цудоўны, і абсалютна апраўдвае сваю рэпутацыю вялікага рэжысёра». 12 ліпеня 2010 года ўрад Швейцарыі абвясціў, што не будзе экстрадзіраваць Паланскага ў ЗША. Агулам рэжысёр прабыў пад хатнім арыштам больш за 9 месяцаў.
На 68-м Венецыянскім кінафестывалі адбылася прэм’ера фільма «Разня» (2011), пастаўленага па п’есе Ясміны Рэза «». Тэма фільма — сустрэча двух нью-ёркскіх шлюбных пар, якія абмяркоўваюць сварку паміж сваімі дзецьмі. Галоўныя ролі ў фільме выканалі Кейт Уінслет, Крыстаф Вальц, Джодзі Фостэр і Джон Крыстафер Райлі. Фільм атрымаў прэмію «Сезар» за найлепшы сцэнарый, аднак меркаванні крытыкаў з гэтай нагоды падзяліліся. Сярод водгукаў былі пахвалы ўсяму квартэту акцёраў і папрокі вымучанаму сцэнарыю. Уінслет пасля здымкаў фільма казала: «''Раман — адзін з самых незвычайных людзей, якіх я калі-небудзь сустракала. Гэтаму хлопцу 77 гадоў. У ім ёсць нешта іскрыстае. Ён вельмі радасна ставіцца да сваёй працы, і гэта заразліва''». Адзначаючы стыль рэжысуры, дырэктар Рычард Пенья падчас амерыканскай прэм’еры фільма назваў Паланскага «паэтам маленькіх прастор… усяго ў пары пакояў ён можа стварыць цэлы свет, цэлае грамадства».
У 2012 годзе на замову кампаніі «Prada» Паланскі зняў кароткаметражны фільм «Тэрапія» (A Therapy) з Хеленай Бонэм Картэр і Бенам Кінгслі ў галоўных ролях. Яго прэм’ера адбылася на 65-м Канскім кінафестывалі.
На наступны год Паланскі прадставіў фільм «Венера ў футры» паводле аднайменнага рамана Леапольда фон Захер-Мазоха, а дакладней — паводле сцэнічнай адаптацыі рамана Дэвіда Айвза. Фільм здымаўся ў Парыжы, з Эманюэль Сенье ў ролі прастытуткі і Мацьё Амальрыкам у ролі рэжысёра, які паступова падпарадкоўваецца волі дзяўчыны. За «Венеру ў футры» Паланскі быў узнагароджаны прэміяй «Сезар» як найлепшы рэжысёр, атрымаўшы пахвалу за разумны каментарый аб адносінах паміж сучаснымі жанчынамі і мужчынамі.
У 2017 годзе Паланскі зняў фільм «Заснавана на рэальных падзеях» паводле рамана. Па сюжэце фільма, пісьменніца ў выкананні Эманюэль Сенье атрымлівае ананімныя лісты з пагрозамі за раскрыццё інфармацыі пра яе найбліжэйшых сваякоў у сваім рамане. Фільм атрымаў змешаныя водгукі, некаторыя крытыкі хвалілі фільм за майстэрскую працу аператара Паўла Эдэльмана, іншыя ж, наадварот, называлі фільм Паланскага горшым з варыянтаў. У гэтым годзе Паланскі павінен быў узначаліць журы кінапрэміі «Сезар», але на фоне палемікі ў грамадстве аб даўняй справе аб згвалтаванні адмовіўся ад прапановы.
1 мая 2018 года, на хвалі трэнду, Раман Паланскі быў выключаны з за «невыкананне этычных правілаў» ; у 2019 годзе ён зрабіў спробу аднавіць сваё членства ў кінаакадэміі праз суд.
У 2019 годзе на 76-м Венецыянскім кінафестывалі адбылася прэм’ера фільма «Я абвінавачваю». Фільм апавядаў пра, самы вядомы судовы працэс Францыі канца XIX стагоддзя. Здымкі фільма праходзілі ў Францыі, а яго бюджэт склаў 60 мільёнаў еўра. Сусветная прэм’ера фільма адбылася на паказе 30 жніўня 2019 года, дзе карціну сустрэлі авацыяй стоячы, а па выніках фестывалю «Я абвінавачваю» быў удастоены Гран-пры журы і ўзнагароды ФІПРЭСІ. Крытыкі адзначалі майстэрства, з якім Паланскі ў форме строгай перанёс на экран шматгадовую гісторыю абвінавачвання афіцэра Альфрэда Дрэйфуса ў дзяржаўнай здрадзе і яго пазнейшага апраўдання, паказаўшы яго з пункту гледжання менш вядомага персанажа —, які адыграў ключавую ролю ў рэабілітацыі Дрэйфуса. У той жа час скандал выклікалі промаматэрыялы да фільма, якія ўключалі інтэрв’ю Паланскага Паскалю Брукнеру, у якім суразмоўцы праводзілі паралелі між справай Дрэйфуса і біяграфіяй самаго Паланскага: многія журналісты ўказвалі на недарэчнасць параўнання агульнапрызнана сфабрыкаванага працэсу над Дрэйфусам са справай Паланскага, які прызнаў віну ў згвалтаванні трынаццацігадовай Гейлі, а старшыня фестывальнага журы адмовілася прысутнічаць на гала-вячэры, прысвечанай фільму. У Францыі «Я абвінавачваю» атрымаў тры прэміі «Сезар», у тым ліку за найлепшую рэжысуру, што прымусіла некаторых гледачоў заўчасна пакінуць цырымонію і асудзіць вердыкт Кінаакадэміі. Ні сам Паланскі, ні акцёры і здымачная група фільма «Я абвінавачваю» не прысутнічалі на цырымоніі ўзнагароджання, якая праходзіла ў парыжскай зале Плеель. Паланскі заявіў, што не будзе падвяргаць сябе «публічнаму лінчаванню» з-за абвінавачванняў у згвалтаванні, якія ён адмаўляе. Адказваючы на абвінавачванні ў сексуальным гвалце, высунутыя супраць яго, ён сказаў: «Фантазіі нездаровых розумаў зараз разглядаюцца як даказаныя факты». Перамога Паланскага на «Сезары» ў намінацыі Найлепшы рэжысёр стала для яго пятай у кар’еры, што з’яўляецца рэкордам для аднаго рэжысёра; раней ён атрымліваў узнагароду за фільмы «Тэс», «Піяніст», «Прывід пяра» і «Венера ў футры».
У жніўні 2020 года суд адмовіў Паланскаму ў аднаўленні яго правоў у Амерыканскай кінаакадэміі, а ў лістападзе 2020 года Паланскі разам з сямнаццаццю іншымі дзеячамі кіно быў пазбаўлены свайго ганаровага членства ў агульным сходзе Французскай кінаакадэміі.
У 2021 годзе Паланскі пачаў працу над фільмам «», сцэнарый для якога ён напісаў сумесна з Ежы Скалімоўскім.
Маліноўшчына (Маладзечанскі раён)
Маліно́ўшчына (, Малиновщина) — вёска ў Маладзечанскім раёне Мінскай вобласці. Уваходзіць у склад Лебедзеўскага сельсавета.
Раман Паланскі
Рамантычныя адносіны
У 1958 годзе Паланскі пазнаёміўся з маладой актрысай, якая на той момант знаходзілася ў «зеніце славы». Яны ўпершыню сустрэліся падчас працы над фільмам «» (1958). На момант іх знаёмства ў Паланскага яшчэ былі адносіны з Леліціньскай, але ў апошнія месяцы яны бачыліся ўжо радзей. Вяселле Паланскага з Квяткоўскай адбылося 9 верасня 1959 года. Барбара знялася ў кароткаметражным фільме Паланскага «Калі падаюць анёлы» (1959). У 1961 годзе Паланскаму трапіўся ў рукі італьянскі штотыднёвы часопіс пра кіно, у якім ён убачыў фота сваёй жонкі на нейкім прыёме ў кампаніі рэжысёра Джыла Пантэкорва, затым Раман атрымаў ад жонкі ліст, у якім было напісана, што «ёй трэба час падумаць». Пазней Квяткоўска рассталася з Пантэкорва, але завяла новы раман з аўстрыйскім акцёрам. У Варшаву на прэм’еру «Нажа ў вадзе» яна прыехала з ім. У выніку Квяткоўска падала на развод і «аформіла адносіны з Бёмам», развод Паланскага і Квяткоўскай адбыўся ў 1962 годзе.
Падчас здымкаў фільма «Тупік» у 1966 годзе Паланскі сустракаўся з амерыканскай актрысай.
У 1966 годзе на здымках фільма «Танец вампіраў» Раман Паланскі пазнаёміўся з Шэран Тэйт. 20 студзеня 1968 года ў пара ажанілася. Сведкамі былі і асабісты ўрач Паланскага Тоні Грынберг, а сяброўкай нявесты —. Далей сямейная пара пераехала жыць у Лос-Анджэлес. За тыдзень да калядаў 1968 года Тэйт даведалася што цяжарная. Вядома, што ўжо падчас цяжарнасці Тэйт у Паланскага былі «кароткія раманы» з пачынаючай актрысай Лолай і з, былой жонкай саліста гурта «». Паколькі Паланскі працаваў у Лондане над трылерам «», Тэйт сама вярнулася ў ЗША, бо неўзабаве павінна была нарадзіць дзіця.
Неўзабаве пасля паўночы 8 жніўня 1969 года група людзей, звязаных з сектай Чарлза Мэнсана, уварвалася на вілу сужонкаў у Беверлі-Хілз. Тэйт і яе сябры:, ,  — былі звязаныя і падвергнутыя жорсткім катаванням. У выніку нажавых раненняў і страты крыві, на восьмым месяцы цяжарнасці Тэйт памерла разам са сваім будучым сынам, якому нават ужо далі імя Пол Рычард. На ўваходных дзвярах крывёй Тэйт было напісана слова «СВІННЯ» (PIG), што першапачаткова прывяло следства да высновы, што забойства было рытуальным. Чарлз Мэнсан разам з членамі культу быў арыштаваны ў канцы 1969 года, стаў перад судом і ў 1971 годзе быў прызнаны вінаватым у забойстве першай ступені.
Пасля смерці жонкі Паланскі перажыў працяглы перыяд нервовага зрыву, які ўзмацняўся нарастаючымі сенсацыйнымі паведамленнямі жоўтай прэсы, якая абвінавачвала рэжысёра ў злачынстве, учыненым сектай Мэнсана. Пазней Паланскі казаў, што яго адсутнасць у доме ў ноч забойстваў — гэта тое, аб чым ён найбольш шкадуе ў жыцці. У аўтабіяграфіі ён пісаў: «Смерць Шэран — адзіны пераломны момант у маім жыцці, які сапраўды мае значэнне», і пракаментаваў, што яе забойства змяніла яго асобу з «бязмежнага, ціхамірнага мора чаканняў і аптымізму» на «ўкаранёны песімізм… вечную незадаволенасць жыццём». У Паланскага засталося негатыўнае ўражанне аб прэсе, якая, на яго думку, была зацікаўлена ў сенсацыйным асвятленні жыцця ахвяр і ўскосна яго самаго, каб прывабіць чытачоў. Ён быў шакаваны адсутнасцю спагады ў гэтых навінах : Сярод сенсацыйных заяў журналістаў былі чуткі пра тое, што Тэйт і яе сябры прымалі наркотыкі, нягледзячы на тое, што  абвясціў, што пасля ўскрыцця Тэйт не было выяўлена ніякіх слядоў наркотыкаў ці нікаціну.
У 1976 годзе Паланскі пазнаёміўся з пятнаццацігадовай Настассяй Кінскі і правёў з ёй ноч, пасля чаго, па словах біёграфа Паланскага Крыстафера Сэндфарда, у іх быў непрацяглы раман, сама ж Кінскі казала, што між імі быў толькі флірт.